De seneste tre år er der ankommet knap dobbelt så mange konvolutter og e-mails om afskedigelsessager til konsulenterne i Uddannelsesforbundet, som i 2012-2014. Ingen af forbundets faggrupper er gået fri. Men særligt underviserne på erhvervsuddannelserne (EUD) og AMU har fået mange flere fyresedler.\nDet fremgår af en optælling, som Uddannelsesforbundet har foretaget.\nKan ikke lige erstattes\nSer man alene på antallet af afskedigelsessager blandt EUD- og AMU-lærere, steg det til 894 i perioden 2015-2017 fra 322 i perioden 2012-2014.\n- Det er ikke alene utroligt ærgerligt for de berørte lærere og deres elever, men også for samfundet som helhed. Der er behov for mere faglært arbejdskraft i Danmark. Og det behov kan kun blive dækket, hvis der er kompetente undervisere til at videregive fagkundskaber til de kommende generationer, påpeger formanden for Uddannelsesforbundet, Hanne Pontoppidan.\nÅrsagen til fyringerne blandt især EUD-lærerne er ifølge forbundet, at der har været og er en nedgang i aktiviteten på erhvervsuddannelserne. Det skyldes blandt andet, at færre elever søger ind på skolerne. Og det har ført til store fyringsrunder.\n- Det er problematisk, at når først lærerne er afskediget, så risikerer vi, at den ekspertise, som de har bygget op igennem mange år, forsvinder med dem. Det er gedigne, dygtige og attraktive lærere, vi mister i de her store fyringsrunder, pointerer Hanne Pontoppidan.\nSamtidig med den nedadgående aktivitet på skolerne, er taksterne til blandt andet undervisning også faldet. Dermed bliver skolerne ramt dobbelt på pengepungen.\nUddannelser rammes af besparelser\nSer man på det samlede antal afskedigelsessager på Uddannelsesforbundets områder, der blandt andet omfatter lærere ved VUC’erne, ungdomsskolerne, produktionsskolerne og de kommunale sprogcentre, er antallet af afskedigelsessager steget til 2.205 i 2015-2017 fra 1.173 i 2012-2014.\nOgså her skyldes det øgede antal fyringer ifølge Uddannelsesforbundet i høj grad fald i aktiviteten på skolerne.\nProduktionsskolerne er eksempelvis ramt af et drastisk fald i elevtallet, efter at partierne bag finansloven 2017 nedsatte elevernes skoleydelse.\n- Alle uddannelser er ramt af, at man på Christiansborg har gennemført den ene besparelse efter den anden de seneste år. Ingen uddannelsesinstitutioner går fri. Og det kan man aflæse direkte på skolernes vigtigste resurse – nemlig lærerne, forklarer Hanne Pontoppidan.\nTal fra optællingen\nStigning i antal afskedigelsessager fra perioden 2012-2014 til 2015-2017 fordelt på uddannelsesområder:\n- VUC’er: Fra 78 til 142\n- EUD og AMU: Fra 322 til 894\n- Ungdomsskoler: Fra 113 til 181\n- Produktionsskoler: Fra 309 til 416\n- Kommunale sprogcentre: Fra 65 til 154\n- FOAS Sprogcentre: Fra 105 til 224


Arriva Arriva Arriva\nArriva - Arriva\nEfter offentliggørelsen af ARRIVA's overtagelse af den udliciterede del af den jyske jernbanetrafik i december 2001 har der været megen diskussion om selskabet og dets evner.\nFra 2003 skal vi også vænne og til set navnet ARRIVA på tog, ja faktisk er det kommet tidligere da ARRIVA nu også har overtaget Vestbanen og dermed findes der nu allerede ARRIVA tog i drift i Vestjylland.\nOg det kan næppe komme som en overraskelse. Allerede den 19. februar 2000 var man ude med en besked om at man satsede på "at overtage store dele af den danske passagertransport på jernbane fra DSB." Hvis det er kommet bag på nogen at ARRIVA har satset voldsomt på at vinde jernbanedrift i Danmark er det fordi vedkommende har sovet i timen.\nI 1938 åbner familien Cowie en forretning der reparerer motorcykler i den nordengelske by Sunderland.Forretningen udvikler sig løbende og i 1960 begynder Cowie som virksomheden nu hedder at opkøbe andre forhandlere af biler og motorcykler. Vendepunktet, eller det store spring, er da virksomheden i 1965 bliver til et aktieselskab under navnet Cowie Group PLC.\nVirksomheden er en af de første der ser mulighederne i det nye liberaliserede britiske transportmarked og opkøber Grey Green i 1980. I 1991 begynder koncernen også at udleje køretøjer og har i dag (2002) en flåde på over 9.000 udlejningskøretøjer. I årene mellem 1994 og 1996 opkøber man en række kendte britiske bus- og transportselskaber: Leaside, London South og British Bus Group. 1997 er året hvor man skifter navn til ARRIVA og iøvrigt udvider til det europæiske fastland. 2000 er året hvor ARRIVA i det hjemlige Storbritannien begiver sig ind i jernbanesektoren.\nARRIVA er en af de allerstørste spillere på de britiske transportmarked og virksomheden disponerer i hjemlandet en flåde på over 7.000 køretøjer. ARRIVA er den største operatør i London området med over 20 procent af markedet. ARRIVA har desuden busdrift i mange af de store britiske bycentre, herunder Glasgow, Liverpool, Manchester, Newcastle, Leeds og Leicester. Endvidere drives der trafik for en del af amternes trafikselskaber.\nARRIVA er en forholdsvis ny operatør af jernbanedrift i Storbritannien hvor man har to licenser:\nARRIVA Trains Merseyside, er et nærtrafiksystem der forbinder Liverpool med Chester og Southport.\nARRIVA Trains Merseyside gennemfører 800 togløb per dag med 53 tog og 950 ansatte. Man betjener 67 stationer. Hver 75. sekund har man et tog på vej til eller fra Liverpool.\nARRIVA Trains Northern leverer lokal- og regionaltrafik i det meste af Nordengland.\nANDEN UK VIRKSOMHED\nI Storbritannien har ARRIVA også bredt sig ud over andre forretningsgrene.Dog er alle i transportsektoren. Man har beholdt sit ben i bilbranchen og er i dag forhandler af BMW, Cadillac, Ford, Honda, Jaguar, Land Rover, Lexus, Nissan, Peugeot, Range Rover, Renault, Rover, Toyota, Vauxhall and Kawasaki.\nEndvidere er man blevet sin egen leverandør af busser: Selskabet ARRIVA Bus and Coach er en af Storbritanniens største producenter af busser. Selskabet importere DAF busser i Storbritannien og opbygger dem efter specifikation.\nOgså på det europæiske kontinent er ARRIVA efterhånden ved at have placeret sig solidt på markedet. I dag drives der busdrift i Danmark, Nederlandene, Portugal, Spanien og Sverige. ARRIVA Nederlandene beskæftiger omkring 3.300 personer og har 870 busser i drift mellem 60 forskellige lokationer i 30 byer. Foruden dette opereres 630 minibusser, taxier og ambulancer. ARRIVA har omkring 20 procent af markedet i landet og har været aktiv på markedet siden 1998.\nARRIVA Sverige er aktiv i det sydsvenske område. Her forventer man sig meget af Øresundsforbindelsen og håber at kunne tilbyde en række tjenester på tværs af Øresund.\nARRIVA Portugal beskæftiger omkring 400 personer og har 180 busser i drift. Det primære operationsområde er det nordlige Portugal. ARRIVA har været aktiv i Portugal siden 2000.\nARRIVA Spanien har omkring 400 ansatte og 250 busser i drift fra 20 lokationer. ARRIVA har været aktiv på det spanske marked siden 1999. Det spanske bustransportmarked er det femte største i Europa.\nBortset fra Danmark er der i øjeblikket kun et land hvor ARRIVA er aktiv med jernbanedrift og det er Nederlandene. Det foregår i et samarbejde med NS i et joint venture der hedder NoordNed. Der er tale om 2 licenser:\nKombineret tog- og busdrift i Friesland fra juni 1999.\nLokaltrafik i Groningen fra juni 2000.\nDanmark var det første land uden for Storbritannien hvor ARRIVA forsøgte sig med busdrift. Det skete i 1997 med overtagelse af Unibus. Siden har man udvidet og opkøbt Silkeborg Bybusser og Bus Danmark.\nARRIVA Danmark har nu omkring 2.900 ansatte og opererer 850 busser fra 20 lokationer. Det udgør et sted omkring 20 procent af det danske busmarked og omkring 45 procent af busdriften i Hovedstaden. Men på det seneste har HUR gennemført en ny licitation af busdrift og her mistede ARRIVA det meste. Tallene er derfor mindre i dag (september 2002).\nDet er måske ikke alle der ved det, men ARRIVA har allerede en kontrakt omkring skinnetransport i Danmark. Sammen med Serco, der også bød på de jyske baner, skal ARRIVA rive og vedligeholde Københavns Metro-system. Comet og Ansaldo fik tildelt kontrakterne for infrastrukturen og det rullende materiel.\nARRIVA's kontrakt på de jyske strækninger:\n1. Århus - Herning - Skjern - Esbjerg - Tønder ( - Niebüll)\n2. Århus - Viborg - Struer - Thisted\n3. Struer - Skjern\nARRIVA blev vinder af udbuddet med en årlig pris på omkring 156 millioner kroner. I følge Trafikministeriet betyder dette at man sparer 30 procent i forhold til hvad der i øjeblikket betales til DSB. Driften på disse strækninger blev påbegyndt i starten af 2003.\nSiden ARRIVAs overtagelse af driften på disse strækninger har der været betydelig indkørselsvanskeligheder. En stor del af problemet er at ARRIVA ikke har kunnet skaffe det fornødne antal lokoførere til at overholde den køreplan de selv har præsenteret.\nDette har medført en del diskussion, først og fremmest i medierne, mellem ARRIVA, DSB og Trafikministeriet. Resultatet har været en del møder mellem leverandør og kunde (Trafikministeriet og ARRIVA) for at løse problemerne.\nDet har også synliggjort at det gennemførte udbud, på trods af forsikringer om det modsatte, ikke har været ordentlig planlagt og gennemført. Først og fremmest må kritikken her rettes mod manglende risikostyring og håndtering af bod for manglende opfyldelse af kontrakten. Det er værd at pointere at ansvaret ikke alene ligger hos ARRIVA men i høj grad på placeres i Trafikministeriet og specielt hos disse rådgivere.\nRibe Amt har pr. 1. juni 2002 godkendt overdragelsen af Vestbanen A/S til ARRIVA Tog A/S. Der med bliver Vestbanen del af ARRIVAs midt- og vestjyske jernbanekompleks.\nFor Vestbanen betyder dette formentlig en betydelig udvikling af de allerede eksisterende faciliteter, ligesom det på længere sigt må antages at være et nærmest ideelt makkerskab. Dels har Vestbanen godsaktiviteter der bibringer ny viden til ARRIVA og samtidigt har den tætte kobling til ARRIVAs drift af de midt- og vestjyske strækninger forbedret Vestbanens konkurrenceevne.\nRent jernbanehistorisk er det naturligvis kedeligt at endnu et selskab forsvinder, men på længere sigt er det formentlig den bedst tænkelige løsning for de lille selskab.\nArriva (Arriva) servicerede følgende jernbaner\nThisted-Struer Arriva 73,6 1882.04.20 I drift\nVarde-Nørre Nebel Jernbane Arriva 37,6 1903.03.14 I drift\nLitteratur for Arriva - Arriva\nISBN Nordjyske jernbaner\nISBN Fra Vestbanen til Arriva\nOle-Chr. Munk Plum\nLige nu er der: 25 aktive samtidige brugere på danskejernbaner.dk\nCopyright © 1999-2020 by danskejernbaner.dk - E-Mail: mail@danskejernbaner.dk - CMS Version 5.4.2 - build: 2020.07.12-18:13:03


INKASTIEN TIL MACHU PICCHU - PDF\nDownload "INKASTIEN TIL MACHU PICCHU"\n1 12 E MED LIG AFREJSE FRA MARTS TIL NOVEMBER INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY. MED DEN HELLIGE DAL OG CUSCO I MØDER VORES MEDARBEJDER I CUSCO\n2 KORT FORTALT REJSEKODE: VSE Afgang fra Danmark og ankomst til Lima. Fly til Cusco i Andesbjergene. Begynde højdetilvænning. Cusco med Soltemplet og Sacsayhuamán. På opdagelse i Cusco. Gader med inkamure og markedet San Pedro Inkastien dag 1. Let vandring. gennem dal med landbrug. Inkastien dag 2. Over Den Døde Kvindes pas i meters højde. Inkastien dag 3. Forbi inkaruiner og storslåede udsigter. Inkastien dag 4. Besøg på Machu Picchu. Tog til Ollantaytambo Gennem Inkaernes Hellige Dal. Overnatning i den lille by Pisac. Stille dag i Pisac. Mulighed for vandretur eller andre aktiviteter. Fly til Lima og afrejse mod Danmark. Hjemkomst til Danmark efter en storslået rejse. INKASTIEN På Inkastien vandrer I i en international gruppe under ledelse af kyndige guider. Bureauet, der står for vandreturen, har vi arbejdet sammen med siden SKRÆDDERSYEDE ÆNDRINGER Hvis I ønsker flere dage på nogle af de spændende rejsemål, eller til flere steder i Peru har vi selvfølgelig mulighed for at ændre og udvide rejseplanen. 2 INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY\n3 OM REJSEN REJSENS PRIS: FRA XX.990 KR. Per person i delt dobbeltværelse. Prisen varierer i takt med flyselskabernes svingende priser på ruterne mellem Danmark og Peru. Kontakt os for at få nøjagtig pris for det rejsetidspunkt, som I ønsker. Inkluderet i prisen: Bidrag til Rejsegarantifonden Alle flyrejser Møde med vores medarbejder i Cusco Alle transfers mellem lufthavne og hoteller Hotel alle nætter alle dage, frokost og aftensmad hos familie på Taquile Adgang til Inkastien og Machu Picchu Guidet rundvisning på Machu Picchu Adgang til arkæologiske områder i og omkring Cusco E-bog med udførlig beskrivelse af alle de steder I besøger Under de enkelte dage er det fremhævet med blåt, hvad der er inkluderet. Tillægspakker: Guidet bytur i Cusco med vores engelsktalende guide Billet til bjerget Huayna Picchu Mulige tillæg på Inkastien: Syntetisk sovepose Dunsovepose Vandrestave Personligt telt Bærer til personlig bagage (7 kg) 595 kr. Bærer til personlig bagage (12 kg) kr. Ikke inkluderet i prisen: Måltider ud over de nævnte Drikkevarer Drikkepenge Sovepose på Inkastien Transport af sovepose, tøj og personligt udstyr på Inkastien Afbestillingsforsikring Rejseforsikring Vi er agent for Gouda Rejseforsikring og kan tegne dækkende forsikringer. Rejsen er omfattet af Pakkerejseloven. Rasmussen Travel er medlem Rejsegarantifonden. Kontakt Rasmussen Travel Førslev Møllevej 5, 4690 Haslev Tlf Mail:\n4 AFSTED PÅ EVENTYR OP I ANDESBJERGENE I flyver fra Danmark og lander sidst på dagen i Lima. Vores medarbejder i Peru modtager jer og kører med jer ind på det klassiske Hotel Gran Bolívar i det historiske centrum. Efter morgenmaden kører I i lufthavnen og flyver til byen Cusco i Andesbjergene. Hotellet ligger ganske få meter fra Plaza de Armas, der i inkatiden var centrum for det mægtige rige. Det var herfra, at veje gik ud i de fire områder, som inkariget var delt ind i. 01 Lima blev anlagt i 1535 af Francisco Pizarro, lederen af de spanske erobrere, der dræbte inkaen og underlagde sig Peru. I kolonitiden var byen hovedstad for hele det spanske Sydamerika. Ti minutters gang fra hotellet ligger Plaza Mayor med præsidentpaladset. Her ligger også katedralen med Pizarros sarkofag. Fly Danmark - Lima Transfer lufthavn - hotel Hotel i Lima Velkomstmøde med vores danske medarbejder i Peru 02 Cusco ligger i meters højde. Det gælder derfor om at slappe af og begynde at vænne sig til højden. I mange af bygningerne omkring plazaen ligger gode restauranter og caféer, og tit kan man være heldig på første sal at få et bord med udsigt over plazaen. Cusco kom på UNESCO s liste over Verdens Kulturarv i 1983, men allerede flere årtier inden, var bystyret bevidst om vigtigheden af at frede den historiske bydel. Desværre smadrede de spanske ved deres ankomst i 1533 mange af inkaernes bygningsværker. I nogle gader finder I dog intakte inkamure. Transfer hotel i Lima - lufthavn Fly Lima - Cusco Transfer lufthavn Cusco - hotel Hotel i centrum Velkomstmøde med vores medarbejder i Cusco 4 INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY\n5 CUSCO MED SOLTEMPLET OG SACSAYHUAMÁN PÅ OPELSE I CUSCO Jeres kroppe er nu klar til at tage på tur i Cusco. Snyd ikke jer selv for Soltemplet, der var det vigtigste tempel i inkariget. For at markere deres herredømme ødelagde spanierne store dele af templet og byggede en kirke på resterne. I templet finder vi de fineste inkamure i Peru. I et rum hænger store plancher med tegninger fra Felipe Guaman Poma de Ayalas krønike, der i sin originale, håndskrevne udgave befinder sig på Det Kongelige Bibliotek i København. I dag har I tid til på egen hånd at gå på opdagelse i Cusco Ruinkomplekset Sacsayhuaman med den enorme siksakmur er et af inkaernes mest imponerende bygningsværker. Udsigten fra toppen af bakken giver et fint udsyn ned over Cusco. Selv om Sacsayhuaman i dag er det største ruinkompleks omkring Cusco, er der kun en femtedel af det oprindelige bygningsværk tilbage. Gennem 400 år hentede beboerne i Cusco sten fra bygningerne, og man kan kun gisne om, hvordan fæstningen så ud, da et afgørende slag stod mellem Pizarros erobringsstyrker og inkaens hær i Hotel i centrum Adgang til Sacsayhuamán Ollantaytambo og Pisac Guidet bytur med vores engelsktalende guide: Pris: samlet 650 kr. eksl. indgange for 1-8 personer Ved at gå op ad gaden til højre for Katedralen, når man står med front mod den, kommer man ved første gadekryds til gågaden Hatunrumiyoc, hvor muren på højre side er resterne af inka Rocas Palads med de enorme, uens sten. Omtrent halvvejs nede ad gaden er den 12-kantede sten. Stenen er let at lokalisere, da der altid er souvenirsælgere foran den. Fotografer får de bedste billeder sidst på formiddagen, hvor der er sol på stenen. Muren over for, på højre, side er fra kolonitiden. Man kan se det ved, at muren er lodret. Inkaerne lod murene hælde svagt indefter det gav større stabilitet. Inkamuren fortsætter rundt til højre ad gyden Inka Roq a. Et besøg i Cusco bør indeholde et besøg i markedshallen San Pedro. De i Cusco alle steds nærværende boder og butikker med varer til turister fylder ikke meget i markedshallen. Her er derimod slagtere, frugthandlere og boder med alt til det peruanske køkken. Er man stemt for et stort glas friskpresset juice til små penge, går man heller ikke forgæves til San Pedro. Briefing med guider om vandreturen kl. 19 på hotellet Hotel i centrum INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY 5\n6 INKASTIEN 1 LET VANDRING INKASTIEN 2 DEN DØDE KVINDES PAS I den tidlige morgen kører I gennem typisk peruansk landbrugsland og ned i Den Hellige Dal. Vandringen starter efter at I har provianteret i byen Ollantaytambo. De første kilometer går langs Urubambafloden, til I kommer til ruinen Patallaqta. Her bevogtede inkaerne indgangen til den dal, som I vandrer videre ind igennem. Efter en god times let gang krydser I dalens lille flod, hvis vand kommer fra gletsjerne på det meter høje bjerg Salcantay. Ved broen er en bebyggelse, hvor I sandsynligvis holder frokostpause. Fra Huayllabamba stiger stien støt cirka tre timer op gennem tågeskov til meters højde, hvor der er en række campingpladser med toiletbygning. Udsigten ned gennem dalen er fantastisk. I kommer op i landskabstypen puna, hvor bevoksningen næsten udelukkende er græsarten ichu. Vandringen op mod passet er den hårdeste strækning på Inkastien. I denne højde indeholder en given luftmængde kun 60 procent af iltmængden ved havets overflade. Sørg derfor for kun at gå halvt så hurtigt som almindelig ganghastighed. Det gælder om, at musklerne ikke forbruger mere ilt, end lungerne kan nå at optage. 05 En lille times vandring længere fremme kommer I til landsbyen Huayllabamba i meters højde. Dette er den sidste bebyggelse på Inkastien. Navnet er quechua og betyder græsslette. Undervejs er I kommet forbi marker, som de lokale bønder dyrker med håndkraft og oksers hjælp. I Huayllabamba er der kiosker og lejrpladser, hvor I tilbringer den første nat. Transport Cusco - startsted for Inkastien Adgang til Inkastien Engelsktalende guide, kok og bærere til mad og telt * Overnatning i topersoners telt * Oppusteligt liggeunderlag * Frokost, eftermiddagste og aftensmad * alle fire vandrerdage 06 Den døde kvindes pas, Warmiwañusqa, ligger i meters højde. Tilnavnet kan skyldes, at man fra den bjergside, som man vandrer op ad næste dag, med lidt god vilje kan få konturerne ved passet til at ligne en liggende kvinde. Brug noget tid på passet for at komme til hægterne efter stigningen og på at nyde udsigten. En times vandring ned ad bjergsiden bringer jer ned til Pacamayo-floden, hvor Inkastiens største lejrplads med toilet ligger., frokost, eftermiddagste og aftensmad 6 INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY\n7 INKASTIEN 3 INKARUINER MED UDSIGT INKASTIEN 4 BESØG PÅ MACHU PICCHU Fra lejren går det igen opad, og undervejs finder man de første rester af oprindelig stenbelægning fra inkatiden. Efter en times vandring kommer man til den runde ruin Runkuracay, der fungerede som tambo (opholdssted for rejsende) og udsigtspunkt. Da Hiram Bingham udforskede Machu Picchu på sin ekspedition i 1915, viste hans lokale hjælpere ham denne og flere af de andre ruiner langs Inkastien. Det var også på den ekspedition, at han fandt rester af Inkastien, der forbandt Machu Picchu med bebyggelserne i retning mod Cusco. I starter vandringen meget tidligt om morgenen for at være fremme ved Solporten, når solen står op. Her får I jeres første storslåede udsyn ned over Machu Pichu. På Machu Picchu får I en guidet rundvisning, hvor I besøger alle de vigtigste bygninger og områder her i inkaens hellige by: Soltemplet, Templet med de Tre Vinduer, Solstenen, Kondorens Tempel, Stenbruddet og beboelsesområderne. Efter den guidede tur har I tid til selv at gå på opdagelse i Machu Picchu Efter Inkastiens andet pas i 3998 meters højde ligger ruinen Sayacmarca nogle hundrede trappetrin op til venstre. Beliggenheden valgte inkaerne på grund af den storslåede udsigt mod Vilcabambabjergene. Landskabstypen er her tågeskov, der fortsætter næsten hele vejen frem til Machu Picchu. Inkastien på denne strækning er en af de bedst bevarede sektioner med fin, original stenbelægning. Undervejs kommer man gennem en tunnel hugget gennem en naturlig revne i bjerget. Efter tredje pas med ruinen Phuyupatamarca kommer lårmusklerne på arbejde under den lange nedstigning ad en perfekt bevaret stentrappe. Nær lejren ligger ruinen Wiñay Wayna med imponerende terrasser., frokost, eftermiddagste og aftensmad Machu Picchu blev sandsynligis forladt af inkaerne på grund af borgerkrig og sygdomme, der rasede lige før spaniernes ankomst. Først i 1911 fik omverdenen igen kendskab til ruinbyen, da Hiram Bingham besøgte og fotograferede byen. Aftenen nyder I i hotel- og restaurantbyen Aguas Calientes for foden af Machu Picchu. I udkanten af byen er varme kilder, så husk badetøj. Adgang til Machu Picchu Guidet rundvisning på Machu Picchu Bus Machu Picchu - Aguas Calientes Hotel i Aguas Calientes Adgang til bjerget Huayna Picchu skal bestilles seperat. Der er et begrænset antal billetter. INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY 7\n8 INKAERNES HELLIGE DAL MED OLLANTAYTAMBO OG PISAC PISAC MED MARKEDSPLADS, RUINER OG YOGASTEDER Om morgenen tager I toget fra Aguas Calientes til Ollantaytambo. Den lille plaza har mange små, hyggelige caféer og restauranter. Byen har i høj grad sit gamle særpræg i behold, idet byplanen er intakt fra inkatiden. Husene blev bygget omkring en gård, hvorfra der kun var én udgang til gaden. Man får et godt indtryk ved at gå rundt i de smalle gader ovenfor plazaen. Umiddelbart bag byen rejser terrasser med høje mure sig op ad bjergsiden. På toppen ligger et af inkaernes forsvarsværker med tilhørende tempel. Her vandt inkaerne i 1536 et af deres eneste store slag over de spanske erobrere. Pisac er en lille typisk og meget besøgt bjerglandsby. Her kommer bønderne på søndage og i mindre grad torsdage ind fra de omkringliggende landsbyer for at sælge deres afgrøder og købe dagligvarer. Denne handel trives side om side med salget af kunsthåndværk, som fylder plazaen og sidegaden ved kirken. 09 Betegnelsen Inkaernes Hellige Dal bruges om Urubambadalen mellem byerne Pisac og Ollantaytambo. Betegnelsen»hellig«er først hæftet på dalen i turismens tidsalder, men da religiøse handlinger var en fuldt integreret del af inkaernes hverdag, er det alligevel en relevant betegnelse. I kører op gennem dalen fra Ollantaytambo til Pisac, hvor I tilbringer de næste dage. Tog Aguas Calientes - Ollantaytambo Bil Ollantaytambo - Pisac Hotel i Pisac Billet til ruinerne ved Ollantaytambo 10 På en bjergside over Pisac ligger et meget velbevaret ruinområde og brede terrasser, der strækker sig flere hundrede højdemeter op ad bjerget. Ud over at fungere som religiøst og administrativt centrum for denne del af dalen var Pisac også det fæstningsanlæg, der skulle hindre de fjendtlige stammer fra lavlandet i at trænge ind i Cusco-området. I krisesituationer har terrassernes høje mure fungeret som fæstningsanlæg, og egnens befolkning har kunnet søge i sikkerhed på toppen. Ruinerne nås ad en fin vandresti, der starter til venstre for byens lille fine kirke. Pisac er centrum for det spirituelle miljø i og omkring Cusco. Tilrejsende, der interesserer sig for inkaernes spirituelle verden, deltager i ceremonier på de retreats, der afholdes i udkanten af byen. Hotel i Pisac Billet til ruinerne ved Pisac 8 INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY\n9 HJEMREJSE HJEMKOMST FAKTA OM PERU HØJDESYGE Vi henter jer på hotellet i Pisac og kører jer til lufthavnen i Cusco. Første strækning går til Lima, hvor I om aftenen fortsætter mod Europa. Hen på dagen lander I i Danmark. Areal Inden en vandretur i Perus bjerge er det meget vigtigt at vænne sig til højderne. En for hurtig opstigning til for store højder betyder, at man bliver overmandet af hovedpine og kvalme og i værste tilfælde væskeudtrængning i hjerne og lunger. Højdesyge kan bedst beskrives som iltmangel. Det er betegnelsen for kroppens symptomer og fysiologiske reaktioner på det lavere ilttryk i den tynde luft. 11 Transfer Pisac - Cusco Fly Cusco - Lima Fly Lima - Danmark km² og dermed mere end dobbelt så stort som Frankrig. Indbyggertal Der bor ca. 30 millioner mennesker i Peru. Sprog Det officielle sprog er spansk, men i de egne, hvor et indiansk sprog er fremherskende, har dette også officiel status. I Andesbjergene er quechua det vigtigste sprog, omkring Titicacasøen er det aymara, mens der i Amazonas findes en lang række mindre sprog. Lige meget hvor højt man er over havets overflade, indeholder luften 21 procent ilt. Det afgørende er barometertrykket, der afhænger af højden. I meters højde er barometertrykket kun det halve af, hvad det er ved havoverfladen. Det vil sige, at man ved direkte opstigning til meters højde kun optager halvt så meget ilt, hvis man forestiller sig, at vejrtrækningen er uændret. INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY 9\n10 KORT OVER CUSCO, DEN HELLIGE DAL OG INKASTIEN Vej Flod Jernbane Vandresti Machu Picchu Aguas Calientes Inkastien Kortudsnittet er markeret med blåt på det lille kort over Peru km. Startsted for Inkastien Ollantaytambo Den He llige Da l Pisac Cusco FAKTA OM INKASTIEN Længde: Dage: Højeste pas: Dybeste dal: Sværhedsgrad: Regler: Bedste tidspunkt: Kendetegn: 10 INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY Ca. 45 km m. Passet Warmiwañusqa, Den døde kvindes pas dag m. Ved Vilcanotafloden lige efter start dag 1 Middel til hård Hver dag må højst starte 500 vandrere inkl. bærere og guider. Man skal vandre med guide med licens. April til november hvor det er tørtid Inkastien er lukket i februar En klassiker, inkaens vej til Machu Picchu\n11 RASMUSSEN TRAVEL BUREAUETS EJER Vi arrangerer individuelle rundrejser, vandreture, skræddersyede eventyr og grupperejser med dansk rejseleder i Sydamerika. Hans Erik Rasmussen etablerede bureauet i 2013 efter i mange år at have arrangeret og ledet rejser for højskoler og rejsebureauer. Han kom til Sydamerika første gang i 1981 og har boet i Argentina. I Bolivia, Peru og Venezuela har han gennemført lange eventyr til fods, på hesteryg og i kano. I Peru, Argentina og Brasilien har vi tilknyttet danske medarbejdere, der står for et velkomstmøde, når I ankommer. De guider også udflugter og ture, så I på den måde får et godt indblik i landet. Herudover har vi et meget omfattende kontaktnet af både top professionelle bureauer og privatpersoner, der har været vores personlige venner gennem mange år. Dem trækker vi på, når vi opfylder specielle ønsker for vores rejsende. Hans Erik Rasmussen holder foredrag om sine rejser i Sydamerika på biblioteker, skoler, kirker og oplysningsforbund. Han er medlem af Eventyrernes Klub. KONTOR NÆR LIMA OG I CUSCO Calle Granholm, vores danske medarbejder i Peru, bor lidt syd for Lima, hvor han ejet hotel. Når I rejser, har I Calles kontaktoplysninger med. I tilfælde af udforudsete udfordringer, kan I kontakte Calle. Calle er rejseleder og guide på en del af vores skræddersyede rundrejser. I Cusco driver peruaneren Yuri Aguilar det bureau, der er vores partner i Peru. Yuri er jeres faste kontaktmand under rejsen. Når I er i Cusco møder I ham flere gange. Hans Erik Rasmussen. INFOMØDER OG ÅBEN REJSESESØN Vi kommer meget gerne på besøg hos jer for at fortælle om lige præcis den rejse, som I er interesseret i. Vi kommer over hele landet. Ring eller skriv og lav en aftale. Vores bureau holder til på Midtsjælland, hvor vi på udvalgte søndage holder Åben Rejsesøndag. Her fortæller vi om vores rejser mm. Calle Granholm og Yuri Aguilar er venner og arbejder sammen om at yde den bedste service på vores rejser. Endelig holder vi jævnligt kundemøder i Det Argentinske vinhus i København. Se datoer på vores hjemmeside. BØGER OM PERU af Hans Erik Rasmussen Gennem mange år skrev Hans Erik Politikens guidebøger om Peru. I Ad lysende stier beskriver han fem af sine eventyrlige rejser i landet, mens Franklin fra Peru er en børne-billedbog. INKASTIEN TIL MACHU PICCHU DEN KLASSISKE VANDRETUR TIL INKAENS HELLIGE BY 11\n12 VIL DU MED TIL PERU? Ring eller skriv hvis du ønsker yderligere information om denne eller andre af vores rejser til Peru. Find yderligere oplysninger om Peru og se vores film fra landet på vores hjemmeside. Her kan du også tilmelde dig rejsen og se, hvornår vi afholder vores informations- og inspirationsmøder. SE FLERE REJSER PÅ HJEMMESIDEN RASMUSSENTRAVEL.DK Førslev Gl. Mølle // Førslev Møllevej 5 // 4690 Haslev // Telefon // // gyrdrasmussentravel.dk


Skovbrynet 1, ST. TH., 4681 Herfølge\nLys og lækker 2Ver\n- God beliggenhed i Herfølge\n- Lækker 2 værelses lejlighed\n- Planløsning med gode muligheder\n- Gode fællesarealer til lejligheden\nPå en super beliggenhed i kort gåafstand til både station, dagligvarebutikker, spisesteder, skole og daginstitutioner og en lille tur fra vandet, ligger denne skønne lejlighed i en hyggelig, mindre ejendom.\nTil ejendommen hører grønne fællesarealer og super parkeringsforhold. Her er langt imellem bygningerne, således, at lejligheden har dejligt meget lys og absolut privatliv.\nIndenfor er pladsen godt fordelt på et rummeligt værelse med indbygget skab, en dejligt lys stue med udgang til egen altan, entré med indbygget skab, et velholdt og pænt køkken med lyse skabselementer, pæne, grånistrede bordplader og fin plads til en lille spiseplads.\nLejlighedens badeværelse er super lækkert istandsat med smukke fliser på gulvet, der fortsætter på væggene i den lækre, separate bruseniche.\nRummene er gedigne og indretningsvenlige og alle faciliteter fremstår velholdte og absolut brugbare i lyse, neutrale nuancer.


Keramik til efter Jordens undergang – Nyheder fra Bornholm » Bornholms Tidende\nAnette Leegaard Fuhlendorff udvikler keramiske tekniker til efter Jordens undergang. Foto: Berit Hvassum\n20. SEP 2020 20. sep 2020 • 17:09 AF\nOprindeligt kommer keramiker Anette Leegaard Fuhlendorff fra Jylland, men lørdag var der fernisering i Galleri Rasch, Rønne, på en udstilling med hendes keramik og Michael Dams fotografier..\n– Og nu kommer jeg så fra Nexø, siger hun, som sidste sommer blev færdiguddannet på Kunstakademiets Designskole der.\n– Jeg har boet i byen i tre år, og nu har jeg lige købt et hus, så jeg bliver.\nJo flere alternativer,\njeg har, des mindre sårbar\ner jeg i forhold til forandringer.\nHvordan vil du selv karakterisere din keramik?\n– Arbejdstitlen for udstillingen er “prepper-keramik”, og en prepper er en ofte lidt arketypisk amerikansk mand, som har mange våben og forbereder sig på Jordens undergang. Jordens undergang kan være mange ting, og jeg ser i særdeleshed klimakrisen som det, der kommer til at være vores jords undergang og medføre en samfundskollaps, siger hun.\n– Så det her er et forsøg på “prepping”, som kommer af prepare, altså forberedelse – hvordan kan jeg forberede mig på at kunne fortsætte mit arbejde som keramiker? Jeg støber, det er min teknik og det, jeg er dygtig til, kan lide og synes er spændende, men hvordan kan jeg fortsætte med det på den anden side af det her kollaps?\n– Ja, præcis. Som kan have mange former. Sovjetunionens fald var jo også en Jordens undergang, kan man sige. Men jeg har set på, hvordan jeg kan lave alternativer til arbejdsprocessen, og jo flere alternativer, jeg har, des mindre sårbar er jeg i forhold til forandringer. Mit første forsøg, som også var mit afgangsprojekt, handlede om, hvad jeg gør, hvis jeg ikke kan få fat i gips, som er hele grundlaget for støbeteknikken. Man har de her gipsforme, som man hælder en flydende lermasse i og ud igen efter nogen tid. Gipsen suger så vandet ud af leret og det, der sidder tilbage, bliver til din beholder, om det så er en kop eller en skål eller noget tredje. Men vi har ikke gips naturligt i undergrunden i Danmark, så hvad kunne jeg gøre i stedet for? Som jeg sagde, suger gips væsken ud af vådt materiale, men det kan jeg godt finde andre materialer, der kan, og jeg har eksperimenteret med forskellige af dem. Det, jeg har med her, er primært lavet ved hjælp af tekstiler – håndklæder og viskestykker, som alligevel er på værkstedet – og gamle aviser.\nAnette Leegaard forklarer, at hun simpelthen laver en slags beholder af eksempelvis et håndklæde, hvori hun kan hælde støbemassen.\n– Det, der står tilbage, når jeg har fjernet tekstilen, er for eksempel det der, siger hun og peger på et bord.\n– Du kan se, at jeg har lavet en slags spiral af rullede håndklæder, og hvis du tænker det omvendt, kan du godt se, at alle de små huller i overfladen kommer fra frottéen.\nJa, jeg kan. Dér har vi stofligheden i anden potens …\n– Det er en proces, man ikke helt har kontrol over, fortsætter hun.\n– Jeg kan rulle håndklæderne, men når jeg hælder leret i, ved jeg faktisk ikke præcis, hvordan det kommer til at se ud, og det, synes jeg egentlig, er ret sjovt – at materialet på den måde giver én noget. Det er på en måde rart at give slip.\nDet er jo nærmest grundforskning, du har gang i?\n– Ja, haha, det kan man godt kalde det, ler Anette Leegaard Fuhlendorff.\nGår du rundt og er enormt deprimeret hver dag, når du arbejder med det her, for du fastholder jo dig selv i nogle tanker om, at det går ad helvede til?\n– Ja … det synes jeg ikke, jeg er. Jeg synes, det er meget bedre at se tingene i øjnene frem for at råbe “lalala!”, og “det går nok, det går nok!”. Jeg synes, jeg finder en enorm styrke i og en glæde ved at vide, at jeg gør noget, i stedet for at lade, som om det ikke findes.\nOg lave noget, der peger længere frem og også til den anden side af, hvad der nu engang måtte komme til at ske?\n– Ja. Og måske jeg ved at prøve at forberede mig på forhånd har en større chance for at komme igennem det, der ligger forude. Og det er vel efterhånden de færreste mennesker, der er i tvivl om, at der ligger noget forude og venter, og som bliver rigtig grimt.\nDet bliver koldere, siger Trump …\n– Ja, haha, det gør det helt sikkert.


Professionel rytmisk trompetist | Michael Millfield\nFoto: Lasse Lagoni/Hit Orchestra\n- leverer koncertoplevelser, der skaber værdi for både dig og dine gæster.\nVi skræddersyr den komplette koncertoplevelse til dig - fra solooptræden til symfoniorkester og til en lang række events, hvor publikum enten kan nyde et roligt og afslappet øjeblik eller få kridtet danseskoene til funky toner.\nStilen er en sammensmeltning af klassisk, jazz, gospel, soul, RnB og funk, inspireret af store, internationale artister som Prince, Joe Zawinul, Quincy Jones, Babyface, Chaka Khan, Mariah Carey og Alicia Keys.\nMillfield Productions tilbyder oplevelser fra den lette cocktail- og loungestil, over den rolige og nærværende middags- eller koncertstil, den funky dansefest eller den grandiøse, rytmiske symfonikoncert med gospelkor, trompetist, vokalsolist og visuel underholdning.\nAlt er skalerbart - Millfield optræder både som DJ, duo, husorkester, musikindslag til sommer-/julefesten, konferencer eller med en kunstnerisk, symfonisk koncertoplevelse. Kun fantasien sætter grænserne.\nMillfield Productions har ét mål, og det er at få publikum til at gå fra koncerten med lige dele glæde, berigelse, håb, nærvær og refleksion.\nMillfield Productions præsenterer\nKnald på dansegulvet!\nLive & indspilninger


By Pia: Man AFLEVERER altså på genbrugsstationen ;)\nKirsten Miran 1. februar 2013 kl. 14.05\nSpændende sager i fine klare farver. Wiinblad platten er dog det bedste fund efter min mening.\nHvor er I heldige, at I må tage ting med hjem fra jeres genbrugsplads. Det må vi ikke, hvor jeg kommer. Hvis jeg en enkelt gang sniger mig til at tage en ting, sker det i det skjulte, hvid ikke jeg vil risikere, at der bliver råbt efter mig.\nGod ide at anvende dem til kage -og sliktallerkner. Får du samlet flere ting, du ikke rigtig ved, hvad du skal stille op med, kan du jo få en bod på et loppemarked. De er vældig hyggeligt, og man kommer af med sine til og kan samtidig tjene en skilling.\nPia J. 1. februar 2013 kl. 15.39\nJa, Kirsten, jeg tror også vi må ha' en lille bod - vi har kræmmermarked, på en plads lige ved siden af hvor vi bor, hele sommeren. Der kom også en Kgl. "Kronborg-vase" med hjem, men den er sat væk ;)\nOg nej, man må faktisk heller ikke ta' ting på vores genbrugsplads ;)\nJette Birke Nielsen 1. februar 2013 kl. 18.44\nNu når din mand er så sød, at komme med platterne, så få ham til at find nogen fine kopper (helst forskellige), næste gang han skal på genbrugspladsen, så har du et sødt stel til kaffe på terassen til sommer - jeg samler på Green Gate, helst i forskellige mønstre og farver, synes det ser godt ud på en ensfarvet dug :-)....... eller brug den som fisketallerkner til frokosten :-)\nPia J. 2. februar 2013 kl. 09.58\nTusind tak, Jette - det er en sød idé, både den med kopperne og at bruge dem til fisketallerken til frokost :) Så kan fiskeren måske også komme i brug - alligevel ;)\nHelle Hindborg Gommesen 1. februar 2013 kl. 20.27\nFine sjove tallerkner han har haft med hjem. De er da søde til sommer på kaffebordet. Det må være som at kaste en boomerang at sende ham på genbrug. Du tror du kommer af med en masse, men får også noget andet med hjem. ;O)))))) Godt du kan lave en bod til sommer og sælge det tilbage til beboerne i Rørvig ;O)))))...altså kun det du ikke kan bruge. Kh Helle ;O)\nPia J. 2. februar 2013 kl. 10.07\nHe he, Helle - ja, som at kaste en boomerang! Kan godt være, at jeg må gøre alvor af en lille stand på kræmmermarkedet eller i indkørslen, det er der faktisk nogle naboer, som har.\nLise Halager 1. februar 2013 kl. 21.20\nGriner højt - kan sagtens genkende mig selv i din mand, så nu har jeg forbud mod at køre på genbrugs pladsen!\nDette indlæg siger måske lidt om det:\nLige det han har taget med hjem der, har jeg ingen anelse om hvad kan bruges til, men god idé med et loppemarked ;o)\nPia J. 2. februar 2013 kl. 10.10\nHa ha, Lise - ja, jeg kan se hvad du mener (har tjekket dit link) ;)\nSynes nu der er mange fede ting og idéer i det du slæbte med hjem - ikke uden evner ;)


Vandpolo fik hul i Aars | Aars.dk\nFv: Anne Høgh-Rasmussen, Mathias Johansen og Kris Jensen.\nAf Torsten Hansen, Onsdag, 26/02/2020 07:00\nDet er vandpolo for børn og unge fra 8-18 år. For at give så mange børn og unge mulighed for at prøve den nye vandaktivitet - og nok også for at tiltrække så mange som muligt - bliver det gratis at deltage resten af denne sæson.\nLidt omrokering med enkelte svømmehold i det travle bassin, har givet mulighed for, at klubben nu kan tilbyde endnu en vandaktivitet for børn og unge.\n- Vi har i et stykke tid ønsket at starte vandpolo op i klubben, men det har været svært, at finde et ”hul” i bassinet til det. Det lykkedes i januar måned, så på klubbens generalforsamling spurgte vi de knap 70 fremmødte, om der var nogen, der havde lyst til at være træner på et nyt vandpolo hold. Der var hurtigt tre unge trænere, der meldte sig på banen, nemlig Mathias, Kris og Anne. Dejligt at se de unge mennesker gå forrest og påtage sig nye opgaver, siger formand Jimmy Krøier Sørensen.\nAars Svømmeklub er kendt for gode og veluddannede trænere, og det bliver det også på dette hold, garanterer formanden. For Anne Høgh-Rasmussen, Mathias Johansen og Kris Jensen har taget kursus i vandpolo, så de er ikke på helt bar bund.\n- De har faktisk også taget kursus i kunstsvømning – tidligere kaldt synkronsvømning, men det må vi vente med, til vi har en større svømmehal, siger formanden.\nFor at deltage på vandpolo holdet, er det ikke nødvendigt, at være supersvømmer, men det er en forudsætning, at man kan begå sig i vandet og kan lide, at få vand i ansigtet.\nVandpolo er for vandglade børn, som kan lide holdsport og ønsker en vandsport med masser af aktivitet, udfordringer, sjov, fællesskab og målrettet træning.\nDer vil blive lagt vægt på, at alle spillere uanset niveau skal være en del af holdet og får gode oplevelser med hjem fra træningen.\nVandpolo er en holdsport, der minder meget om håndbold, men spilles bare i vand.\nBanen er på tværs af bassinet med et mål i hver ende. Der er fem spillere i vandet pr. hold, og hvert hold kan have op til seks udskiftere, for sporten er krævende, og pauser er påkrævet..


Unique H-split topmadras fra Livingbed → Delfinsengecenter.dk\nUnique/Supreme topmadras *\nLivingbed Unique H-split topmadras\nDenne topmadras fra Livingbed er specialudviklet til elevationssenge. Sengens særlige H-split gør det muligt for dig og din partner af udnytte sengens individuelle elevation, uden at det kan mærkes på den modsatte side af sengen. Det smarte design giver jer følelsen af at ligge i én seng med alle fordelene fra at sove på individuelle madrasser.\nTopmadrassen har en støttende kerne af enten naturlatex eller trykaflastende skum fra Celsius. Valget af topmadrassens fyld er helt op til dig, og med til begge varianter følger et lækkert betræk af antibakterielt og kølende bambus. Hvis du overvejer at udskifte din nuværende seng, har vi både et stort udvalg af elevations- og kontinentalsenge, som du kan gå på opdagelse i.\nTopmadrassens kerne er 4 cm tyk, og hele topmadrassen har en samlet tykkelse på cirka 7,5cm. Betrækket af aftageligt og vaskbart ved 60 grader.\nHvis du har nogle spørgsmål, er du mere end velkommen til at kontakte os. Det gør du nemt og enkelt ved at udfylde vores kontaktformular. Vi besvarer spørgsmål om alle vores produkter og brands og guider dig også gerne med gode produkter til din nattesøvn, hvis du ønsker det.


1 - Identifikation af stoffet/det kemiske produkt og virksomheden/selskabet Identifikation af stoffet 0855 POWERDIESEL ECO SAE 15W/40 - PDF\nDownload "1 - Identifikation af stoffet/det kemiske produkt og virksomheden/selskabet Identifikation af stoffet 0855 POWERDIESEL ECO SAE 15W/40"\n1 1 - Identifikation af stoffet/det kemiske produkt og virksomheden/selskabet Identifikation af stoffet Anvendelse Motorsmøreolie Identifikation af virksomheden/selskabet PAKELO MOTOR OIL Srl Via Fontanelle I San Bonifacio (VR) Tlf Nødtelefon (Man-Fre 8-12 / 14-18). Bring den tilskadekomne til nærmeste skadestue og medbring dette sikkerhedsdatablad. Søg hjælp hos giftcenter i tilfælde af indtagelse. Virksomhedens/selskabets kontakt Fareidentifikation Helbreds- og miljøfarlige egenskaber Fareidentifikation Ingen særlig risiko ved brug af produktet under normale forhold. Det tilrådes at opretholde en normal personlig hygiejne for at undgå hyppig og langvarig kontakt med produktet. Anvend fornuftige arbejdsmetoder så det udgås, at stoffet udledes til miljøet. Præparatet er ikke klassificeret som farligt i henhold til direktivet 1999/45/EF. 3 - Sammensætning af/oplysning om indholdsstoffer Indholdsstoffernes sammensætning 67/548/EØF eller 1999/45/EF Nr. EU: nr. CAS: Zinksalt af dichlorfenthion blandet med O,O-bis(1,3-dimetilbutil og isopropyl) ester Nr. EU: < 77,8 % < 1,3 % N, Xi R38, R41, R51/53 Alkenersulfid < 0,49 % Nr. EU: Reserveret R52/53 Reaktion af benzeneammina, N-phenyl med nonen (forgrenet) < 0,31 % Nr. EU: R Blanding af isomerer af forgrenet < 0,14 % N, Xn dodecylphenol Nr. EU: R36/38, R50/53, R62 Nr. 1272/2008/EF Nr. EU: nr. CAS: Zinksalt af dichlorfenthion blandet med O,O-bis(1,3-dimetilbutil og isopropyl) ester Nr. EU: < 77,8 < 1,3 % H315 Alkenersulfid < 0,49 % Nr. EU: Reserveret H412 Reaktion af benzeneammina, N-phenyl med nonen (forgrenet) < 0,31 % Nr. EU: H Blanding af isomerer af forgrenet < 0,14 % dodecylphenol Nr. EU: H400 H410 H319 H361fd H315 Den fulde ordlyd af sætningerne er vist i afsnit 16. Side 1 af 5 % H318 H411\n2 Indhold PNA/IP Kemisk sammensætning 4 - Førstehjælpsforanstaltning Førstehjælp er nødvendig til behandling af symptomerne Indånding Hudkontakt Øjenkontakt Indtagelse Pakelo Motor Oil Indholdet af ekstrakt i dimethylsulfoxid, bestemt med metoden IP 346/92, er mindre end 3 % af vægten. Solventraffinerede paraffinske baseolier med forskellige tilsætningsstoffer. I tilfælde af eksponering for høje koncentrationer af dampe og tåger skal den tilskadekomne fjernes fra den forurenede luft og flyttes til et godt udluftet område. Søg lægehjælp hvis nødvendigt. Hvis der er mistanke om indånding skal den nødstedte omgående bringes til hospitalet. Fjern de forurenede beklædningsgenstande og vask med rigeligt vand og sæbe. I tilfælde af vedvarende irritation skal en læge kontaktes. Skyl omgående øjnene med rigeligt vand i flere minutter, og hold øjenlågene godt åbne. Søg lægehjælp. Fremkald ikke opkastning for at undgå risikoen for aspiration i luftvejene. Søg lægehjælp. 5 - Brandbekæmpelse Egnede brandbekæmpelsesmidler Brandbekæmpelsesmidler, som ikke må anvendes af sikkerhedsmæssige grunde Særlige farer ved eksponering for stoffet, dets forbrændingsprodukter eller fra de udviklede gasarter Særlige værnemidler til brandbekæmpelsespersonalet Sluk flammerne med skum, kemisk pulver, CO2 Undgå brugen af vandstråler. Brug udelukkende vandstråler til at afkøle varme overflader på beholderne, som har været udsat for brand. Undgå at indånde forbrændingsrøgen, da der som følge af brand kan dannes kulilteforbindelser, kuldioxid, spor af svovloxider af, fosfor, zink og uforbrændte kulbrintedampe og andre potentielt farlige derivater. Personlige værnemidler med selvstændigt åndedrætsværn. 6 - Forholdsregler overfor udslip ved uheld Personbeskyttelsesforanst altninger Miljøbeskyttelsesforanstalt ninger Oprensningsmetoder Brug beskyttelseshandsker, beskyttelsesbeklædning og beskyttelsesbriller. Hvis der spildes større mængder, specielt i trange rum, må dampene ikke indåndes. Udluft omgivelserne eller brug åndedrætsværn. Fjern alle potentielle antændelseskilder. Undgå at produktet spredes og trænger ned i jorden, i kloakken eller overfladevand. Hvis nødvendigt, skal de kompetente lokale myndigheder informeres. Hvis der spildes større mængder af produktet, skal det inddæmmes og indsamles i egnede beholdere. Spild på jorden: Det spildte produkt opdæmmes med jord eller sand, indsamles og bortskaffes i henhold til gældende bestemmelser. Spild i vand: Spildet skal omgående inddæmmes. Fjern det spildte produkt fra overfladen med mekaniske midler. Side 2 af 5\n3 7 - Håndtering og opbevaring Håndtering Opbevaring Tomme beholdere Undgå direkte kontakt med produktet. Undgå at indånde dampene eller det forstøvede produkt. Sørg for tilstrækkelig udluftning af arbejdsomgivelserne, specielt i trange eller lukkede omgivelser. Der må ikke ryges eller bruges åben ild; undgå kontakt med gnister eller antændelseskilder; opbevar ikke åbne beholdere på arbejdspladsen. Opbevar produktet i de originale beholdere. Opbevar produktet køligt, langt fra varmekilder og beskyttet mod direkte sollys. Undgå ophobning af elektrostatiske ladninger. Stoffet må ikke opbevares i åbne beholdere eller beholdere uden etiketter. Sørg for tilstrækkelig ventilation af lokalerne. Beholderne indeholder produktrester. Bortskaf beholderne på en miljøvenlig måde iht. de lokale bestemmelser. 8 - Eksponeringskontrol /personlige værnemidler Grænseværdi for eksponering TLV - TWA (1) TLV - STEL (2) ppm mg/m 3 ppm 3 mg/m 5 10 (1) grænser for længerevarende eksponering (2) grænser for kortvarig eksponering Eksponeringskontrol Åndedrætsværn Beskyttelse af hænder/hud Øjenbeskyttelse Brug afskærmning til at undgå dannelse af tåger eller aerosoler (hvis relevant) fra maskiner og sørg for lokal ventilation / udluftning. Ikke nødvendig ved brug under normale forhold. Hold olietåger inden for TLV-TWAgrænsen på 5 mg/m3. (A.G.C.I.H. 2000). Brug masker med filtre til organiske dampe hvis eksponeringsgrænsen overskrides. Brug handsker, arbejdsbeklædning og forklæder i egnet materiale; skift omgående forurenet beklædning og vask tøjet grundigt inden det anvendes igen. Det er hensigtsmæssigt at opretholde en god personlig hygiejne og på arbejdsstedet. Brug kun handsker efter omhyggeligt at have vasket hænder. Brug beskyttelsesbriller, hvis der er risiko for at komme i kontakt med produktet. 9 - Fysisk-kemiske egenskaber Form/konsist ens: Farve: Lugt: ph i vandopløsning (konc.) : Vandopløslighed: Massefylde ved 15 Ckg/l : (ASTM D1298) Kinematisk viskositet ved 40 CcSt : (ASTM D445) Flammepunkt (C.O.C.) C : (ASTM D92) Hældepunkt C : (ASTM D97) Flydende Ravfarvet Typisk Ikke anvendt Uopløselig 0, , Side 3 af 5\n4 10 - Stabilitet og reaktivitet (ud fra dataoplysninger for komponenterne) Reaktivitet og materialer, som Undgå kontakt med stærke syrer og baser og oxidationsmidler. Undgå stærk varme og undgå antændingskilder med høj energi Stabilitet Produktet er stabilt ved brug under normale forhold Toksikologiske oplysninger (ud fra dataoplysninger for komponenterne) Kronisk toksicitet Hudkontakt Øjenkontakt Indtagelse Indånding Eksponering for oliedampe i koncentrationer over grænseværdien for arbejdsmiljøet kan forårsage irritation af luftvejene. Dermal LD50 (kanin) anslået til > 2000 mg / kg. Hyppig og længerevarende kontakt kan affugte og irritere huden og forårsage dermatitis. Kan forårsage lettere irritation. LD50 oral (rotte ) > 2000 mg/kg. Hvis produktet indtages kan det forårsage irritation af fordøjelsesapparatet med opkastning, kvalme og diarré. Længerevarende eksponering for dampe eller forstøvet produkt kan forårsage irritation af luftvejene. * 12 - Miljøoplysninger (ud fra dataoplysninger for komponenterne) Mobilitet Nedbrydning Akkumulation Økotoksicitet Økotoksicitetstest 13 - Bortskaffelse Generel information Bortskaffelse 14 - Transportoplysninger/klassifikation Produktet flyder på vand. Ikke bestemt. Ikke bestemt. Iht. de europæiske direktiver betragtes stoffet ikke som farligt for miljøet. LC50 akut for ferskvandsfisk er mg/l. EC50 akut overfor bakterier er > 1000 mg/l. Må ikke efterlades i miljøet. Overhold de gældende bestemmelser. Må ikke komme i kloakker, tunneller eller vandløb. Overhold de gældende bestemmelser. Bortskaf produkter, emulsioner og beholdere ved at overlade dem til autoriserede firmaer. Ingen transportbegrænsninger Transportbetegnelse POWERDIESEL ECO SAE 15W/ Oplysninger om regulering Særlige opdateret iht. direktivet 453/2010/EF. bestemmelser/særlig lovgivning for stoffet eller Italiensk lovdekret 52/97, Italiensk ministerdekret (Sundhedsministeren ) 14/6/2002 og blandingen med hensyn til 7/9/2002, regulering (EF) sikkerhed, sundhed og miljø 1272/2008 (GHS/CLP), Europæisk direktiv 1999/45/EF, 2001/60/EF og tilhørende standard angående "Klassificering, emballering og mærkning af farlige stoffer og præparater". Italiensk lovdekret 81/2008 "Lov til beskyttelse af sundhed og sikkerhed for arbejdstagere på arbejdspladsen" Andre relevante oplysninger for sikkerhed, sundhed og miljø R- og H-sætningernes fulde ordlyd R 36/38 Irriterer øjnene. Irriterer huden. R 38 Irriterer huden. R 41 Risiko for alvorlig øjenskade. Side 4 af 5\n5 Advarsler vedrørende redigering af sikkerhedsdatabladet Pakelo Motor Oil R 50/53 Skadelig for organismer, der lever i vand. Kan forårsage uønskede R 51/53 Skadelig for organismer, der lever i vand. Kan forårsage uønskede R 52/53 Skadelig for organismer, der lever i vand. Kan forårsage uønskede R 53 Kan forårsage uønskede R 62 Mulighed for skade på forplantningsevnen. H315 Forårsager hudirritation. H318 Forårsager alvorlig øjenskade. H319 Forårsager alvorlig øjenirritation. H361fd Mistænkes for at skade forplantningsevnen. Mistænkes for at skade det ufødte barn. H400 Meget giftig for organismer, der lever i vand. H410 Meget giftig med langvarige virkninger for vandlevende organismer. H411 Giftig for vandlevende organismer, med langvarige virkninger. H412 Skadelig for vandlevende organismer, med langvarige virkninger. H413 Kan forårsage langvarige skadelige virkninger for vandlevende organismer. De indeholdte oplysninger er redigeret i overensstemmelse med leverandørens kendskab på datoen for revisionen. De skal betragtes som vejledende og forudsætter en korrekt teknologisk brug af produktet. PAKELO MOTOR OIL S.r.l. fralægger sig ethvert ansvar for uhensigtsmæssig brug af produktet. Side 5 af 5\n1 - Identifikation af stoffet/det kemiske produkt og virksomheden/selskabet Identifikation af stoffet 0855 POWERDIESEL ECO SAE 10W/30\nSikkerhedsdatablad. Pakelo Motor Oil Lubricants\n* 1 - Identifikation af stoffet/det kemiske produkt og virksomheden/selskabet Identifikation af stoffet 0851 YANMAR POWERHYDRAULIC HVI ISO 46 Anvendelse Specifikt smøremiddel til hydrauliske systemer.\n1 - Identifikation af stoffet/det kemiske produkt og virksomheden/selskabet Identifikation af stoffet 0853 YANMAR POWER UNIGRADE SAE 30 Anvendelse Flydende smøremiddel til industribrug. Identifikation\n1 - Identifikation af stoffet/det kemiske produkt og virksomheden/selskabet Identifikation af stoffet 0854 YANMAR POWER COOLANT -36 Anvendelse Flydende smøremiddel til industribrug. Identifikation af virksomheden/selskabet\n1 - Identifikation af stoffet/det kemiske produkt og virksomheden/selskabet Identifikation af stoffet 0852 YANMAR POWERGEAR GL-4 SAE 80W/90 Anvendelse Flydende smøremiddel til industribrug. Identifikation


Få et førstehjælpskursus til din arbejdsplads\nI kan få undervisning i lige præcis de emner, som I har behov for på jeres arbejdsplads.\nFå et uforpligtende tilbud på et kursus - og en god pris.\n- Ingen -AssensAugustenborg/SydalsBornholmEsbjergFredericiaHelsingørHillerødHorsensHovedstadenIkast KoldingLyngby-TaarbækOdenseRingkøbing/SkjernRoskildeSilkeborgSkanderborgSlagelse/SorøThistedTrundholmVejleViborgVordingborgAarhusAalborg\nDerfor skal du vælge Røde Kors:\nMere end 100 års erfaring med at undervise i førstehjælp\nIndholdet bliver skræddersyet til jeres behov\nStor fleksibilitet ifht. tid, sted og varighed\nSpændende og sjov undervisning\nVi står for alt det praktiske\nDu bliver ikke bundet af et abonnement på årlige kurser, men kan altid selv bestemme\nProfessionelle og hygiejniske træningsforhold\nMulighed for kurser på engelsk uden merpris\nSkab sikkerhed og tryghed for kollegaer og kunder\nMed et førstehjælpskursus fra Røde Kors får alle medarbejdere undervisning i, hvad I skal gøre, hvis der sker en ulykke på arbejdspladsen, uanset om der er tale om småskader eller livstruende situationer.\nVi ved, at jeres tid er kostbar - derfor gør vores erfarne og dygtige instruktører deres yderste for, at medarbejderne både får en god og spændende dag og lærer de nødvendige førstehjælpsteknikker.\nSkræddersyet indhold til jer\nEr I en institution, SFO eller skole, underviser vi i førstehjælp til børn. Arbejder I med ældreområdet, tilpasser vi kurset til jer, der har ansvaret for vores ældre medborgere. Måske er I en kulturinstitution og vil gerne kunne passe både på hinanden og jeres kunder? Uanset I er en kontorvirksomhed eller byggeplads, tilpasser vi undervisningen og de øvelser, I skal igennem, til netop jer. På den måde får I maksimal udbytte af kurset.\nProcessen, fra den indledende kontakt til kurset var afholdt, var rigtigt god. Deltagerne var meget tilfredse med kurset\nAnnelise Raun, HR Consultant, Takeda Pharma A/S\nAndre udbydere havde kontaktet mig og tilbudt det samme som Røde Kors, men ingen leverede det samme serviceniveau.\nJesper Lykke, HR & People Development Manager, Power\nPengene går til noget fornuftigt, når man køber et kursus hos Røde Kors. På denne måde hjælper vi udsatte mennesker og får samtidig noget ud af det.\nKnud Schack Petersen, Chef for Teknisk Service Djøf\nRøde Kors gør det nemt at bestille kurser. Jeg udfyldte formularen på hjemmesiden, og derefter ringede Røde Kors tilbage. Det passede lige ind, når man har travlt og ikke har tid til at ringe, eller udfylde lange formularer.\nJeg var så heldig at komme gratis på kursus via mit job. Vi er en stor virksomhed, og nu ved jeg også hvordan vores hjertestarter virker. Det giver stor tryghed både for mig, og alle mine skønne kolleger!\nDorthe Grønbech Eskesen\n”Vi havde et lærerigt og sjovt kursus. Sådan nogle kurser kan let blive lidt trivielle og kedelige, men det var vores kursus det bestemt ikke”.\nMartin Hofman, Sjælsø Management\nVi har afholdt flere førstehjælpskurser for vores administrative medarbejdere gennem de sidste par år og har fået en fantastisk service hos Røde Kors. Instruktøren har igen og igen underholdt vores medarbejdere, samtidig med at han har givet dem et stort fagligt input, som er blevet formidlet på en måde, der efterfølgende kan huskes. Vi kan varmt anbefale at bestille førstehjælpskurser gennem Røde Kors.\nMaria Jeberg Andersen, SAS Health & Work Environment\nVi har haft en god instruktør og glade deltagere – der er intet andet end plusser. Der har været en god korrespondance op til kurset, og vi har været trygge ved at alt ville forløbe som aftalt. Når vi engang skal opdatere vores førstehjælpsviden, så vil vi bruge Røde Kors igen.\nKirkegårdsleder, Kjeld Christiansen, Helsingør kirkegård\n”Jeg skulle finde en ny førstehjælpsudbyder og søgte på nettet. Jeg fandt Røde Kors og tænkte, at det må være godt. Og det var det! God service og stor fleksibilitet, og så var deltagerne meget tilfredse med kursern\nInger Bredahl Helweg, HR konsulent, Ingeniørforeningen IDA\nJeg har deltaget i et Røde Kors førstehjælpskursus, som var et meget grundigt og informativt kursus! Kursusdeltagerne modtog dels en grundig indføring i håndtering af de små førstehjælpsskader, tilkald i forbindelse med en skade, og hvilken adfærd situation kræver når kritiske skade opstår, herunder hjertestop. Kurset udmærkede sig ved en dygtig og meget erfaren instruktør og godt gennemarbejdet undervisningsmateriale. Mine varmeste anbefalinger herfra.\nCharlotte Jessing, arbejdsmiljørepræsentant, Tryg\nAfdelinger med salg af førstehjælpskurser til arbejdspladser\nAlle vores instruktører har stor erfaring med at undervise i førstehjælp på arbejdspladser. De har gennemgået en specialuddannelse og bliver løbende opdateret med den nyeste viden inden for førstehjælp. Vi lægger stor vægt på, at vores instruktører er gode formidlere.\nInstruktører tager altid udgangspunkt i deltagernes behov og ønsker - fx de hverdagssituationer I oplever på netop jeres arbejdsplads.\nDine medarbejdere bliver sikre og trygge ved at kunne førstehjælp\nI får både teoretisk og praktisk undervisning i at håndtere vanskelige situationer og ulykker i fællesskab, så I kan handle sikkert og hurtigt, hvis en kollega eller en kunde f.eks. falder om med hjertestop og skal genoplives.\nUndervisning i førstehjælp skaber tryghed for virksomhedens medarbejdere og styrker det sociale netværk. Samtidig sender I et vigtigt signal til omverdenen om, at I tager ansvar - ikke blot for jeres medarbejdere, men også i et bredere samfundsperspektiv.\nUndervisningen er en blanding af teori og praktiske og sjove øvelser. Man kan godt lære førstehjælp uden det bliver kedeligt. Vores undervisere har stor erfaring i at lære fra sig og undervise på forskellige slags arbejdspladser og i forskellige brancher.\nPå kurset skal I sammen tage stilling til udfordrende situationer – og diskutere hvordan I i fællesskab vil handle, hvis en ulykke opstår. I lærer fx at lægge forbindinger og håndtere situationen sikkert og hurtigt, hvis en kollega eller en kunde falder om med hjertestop.\nMere information om vores kurser på arbejdspladser\nVi anbefaler, at kurser bestilles senest 6 uger inden kursusstart. Men vi vil naturligvis gerne forsøge at være behjælpelig med kortere varsel. Brug bestillingsformularen her på siden, og vi kontakter dig hurtigst muligt.\nDet praktiske: Vi sørger for alt udstyr og undervisningsmateriale - I skal bare have et lokale og evt. forplejning klar.\nInstruktører: Alle instruktører har gennemgået et fagligt og pædagogisk program, som Røde Kors har udviklet. Uddannelsen er godkendt af Dansk Førstehjælpsråd.\nUndervisningssted: Arbejdspladsen, der har bestilt kurset, stiller et passende lokale til rådighed, hvor der er borde og stole samt gulvplads til praktiske øvelser.\nPauser: Der er indregnet tid til korte pauser i alle kurserne. Hvis man ønsker en spisepause undervejs skal kursustiden forlænges mod et mindre gebyr.\nNordsjælland grundskole og gymnasium


Slidte skinner lukker Tølløsebanen | Ingeniøren\nSlidte skinner lukker Tølløsebanen\nLængere tids usikkerhed om økonomien på lokalbanen mellem Slagelse og Tølløse betyder, at Region Sjælland ikke har villet investere i en tiltrængt skinnerenovering på en del af strækningen. Fra 18. januar stoppes togdriften derfor til fordel for togbusser.\n12. jan 2016 kl. 12:50\nDen 18. januar skal togpassagerer mellem Slagelse og Tølløse ud af toget og ind i busser på den del af strækningen, der ligger mellem Skellebjerg og Slagelse. Den beslutning har Lokaltog A/S, der betjener strækningen for Movia, taget efter en ny undersøgelse af skinnernes bæreevne.\nProblemerne med skinnerne på denne del af strækningen har været kendt i årevis, men usikkerhed om den fremtidige fordelingsnøgle for statens bloktilskud til regionerne - hvor længden af de enkelte regioners privatbanestrækninger spiller en rolle - har betydet, at Region Sjælland, der er ansvarlig for investeringerne i banen, ikke har villet betale de 50 mio. kroner, som nye skinner vil koste.\nLæs også: Ny sensor advarer lokoførere om hjulskader, før der sker ulykker\n»Vi kender ikke de økonomiske rammer for at drive vores kollektive trafik. De fastlægges landspolitisk, og vi har derfor nu valgt at afvente regeringens analyser og den langsigtede afklaring af de økonomiske rammer for den regionale kollektive trafik. Det gør vi, fordi vi gerne vil sikre en god kollektiv trafik i Region Sjælland i fremtiden,« begrundede regionsrådformand Jens Stenbæk i en pressemeddelelse efter regionens politikere i april 2015 indgik en budgetaftale for 2016.\nFra 18. januar kører der ikke længere tog mellem Skellebjerg og Slagelse. Det er konsekvensen af, at skinnerne på strækningen nu er blevet så slidte, at det ikke længere er tilstrækkeligt blot at køre med nedsat hastighed, som togene har gjort siden foråret 2015. Banens fremtid er usikker, fordi Region Sjælland ikke vil bekoste den 50 mio. kr. dyre renovering, så længe man ikke kender fremtiden for statens tilskud til kollektiv trafik. Illustration: Banedanmark\nPolitikernes dilemma var, at de på daværende tidpunkt også skulle finde store besparelser på det kollektive trafikområde. Baggrunden var, at den statslige refusionsordning for ungdomskort var blevet lavet om, ligesom statens investeringstilskud til lokalbaner fremover skal være en del af bloktilskuddet, som fordeles efter en anden model end investeringstilskuddet. Desuden var udgifterne til den kollektive trafik steget med 10 mio. kroner fra 2012 til 2015. Alt i alt skulle politikerne finde besparelser for 30 mio. kroner. Derfor blev beslutningen om nye skinner på Tølløsebanen udskudt, selv om Lokaltog A/S allerede i foråret 2015 havde besluttet at sætte hastigheden på strækningen ned til 40 km/t.\nLæs også: Jernbanerne, der er umulige at lukke\nBeslutningen om at stoppe togdriften helt får dog ikke transport- og bygningsministeren til at komme de berørte togpassagerer til undsætning. På ministeriets hjemmeside konstateres det blot, at ‘det er regionernes opgave at vedligeholde infrastrukturen på privatbanerne'.\nDen 25 januar skal Region Sjællands forretningsudvalg behandle beslutningen på et møde.\nJernbane, Politik, Tog\nRelateret jobannonce: Projekteringsleder - Kørestrøm\nSteffen Frøkjær 2 år siden\nSå få da styr på den bane, det er ikke rimeligt at ansatte og kunder skal stå med den usikkerhed, om de er købt eller solgt.\nDet var jo de samme sjov, da Varde og Nørre Nebel.. blev diskuteret for et par år siden, men da elendig to sig sammen og opgraderet den, oplevet den en kunde fremgang det ikke er til at over se..\nIkke at jeg sympatiserer med beslutning, men det er vel udtryk for rettidig omhu. Strækningen skal sporombygges og pengene er der til det, men det er ikke givet, at pengene (tilskuddet) er der fremadrettet. Så det er ok at afvente dette. Befolkningen må så, hvis de støtter togdrift, jo næste gang stemme på dem, som vil give tilskud til jernbaner.\nPå Vestbanen, Varde - Nørre Nebel, var der rigtigt den samme snak, og ja der er kommet flere rejsende, men det kræver fortsat driftstilskud!\nOg så må vi jo erkende at jernbanetrafik kræver næsten alle steder et væsentlig driftstilskud - det er simpelthen for dyrt pt.\nRegionen har taget de rejsende som gidsel for at afpresse staten for højere bloktilskud.\nStaten bør holde bloktilskud tilbage ind til regionen finder en løsning. Ellers må banen og bloktilskud overføres til Banedanmark.\nRegionerne får et meget stort bloktilskud for at holde privatbanerne kørende, da region syd ville lukke vestbanen, konstaterede man at man ville miste så meget i bloktilskud at det ikke kunne betale sig.\nDet var en del af parken da amterne overtog privatbanerne.


Beijing, oktober 2011 - Touristerne.dk\nEn tur til Beijing, Kina i oktober 2011\nIndgangen til Den Forbudte By fra Den Himmelske Freds Plads, oktober 2011.\nSeks hektiske dage i Beijing ...\nI efterårsferien 2011 havde vi besluttet at tage en tur til Beijing i Kina for at opleve en helt anderledes kultur og for at få en fænomenal oplevelse.\nBillederne, som vises her på siden, kan ses i større format og i bedre kvalitet sammen med flere andre billeder fra turen i albummet Beijing 2011. Klik på billederne for at se gallerier fra de enkelte dage. Oversigt ses nederst på siden.\nDag 0: Vi skulle have været af sted med SAS, Flight SK 995, mod Beijing fredag den 14. oktober 2011 kl. 2100. Grundet først et og så yderligere et teknisk problem med SAS' Airbus A340-fly endte vi med at sidde i flyet i fire timer i Kastrup, før flyvningen endelig blev aflyst. Herefter blev vi af SAS indlogeret på Bella Sky Hotel.\nDag 1: Lørdag den 15. oktober fyldte vores datter Mia 16 år. Det blev en "uforglemmelig" 16 års fødselsdag, som vi tilbragte i internat på Bella Sky Hotel. Spændende, nyt hotel med søde, hjælpsomme personaler. Som fanger i en "situation" fordrev vi tiden med at tage lidt billeder ind mellem vores møder med repræsentanter fra SAS og fra FDM Travel, som vi rejste med. Vores selskab blev ombooket i fire grupper med hver sine forskellige flyveruter til Beijing.\nDag 2: Vores gruppe skulle flyve søndag morgen kl. 0920 med SAS, Flight SK 734, Airbus A319, til Sheremetyevo, Moskva, og derfra kl. 1945 med Air China, Flight CA 910, Boeing 777, til Beijing. Til at begynde med var vi blevet stillet i udsigt, at det nok ville blive mandag, vi kunne komme af sted, så resultatet af ombookningen - omstændighederne taget i betragtning - syntes egentlig OK. Hele søndagen og søndag nat gik med flyving og ventetid.\nDag 3: Mandag morgen kl. 0718 lokal tid landede Air China, Flight CA 910, med os ombord i Beijings lufthavn. Kort efter stødte vi til to af de andre grupper fra vores selskab. Vi rejste på gruppevisum, og skulle derfor vente yderligere nogle timer på den sidste gruppe. Da de ankom, begav vi os straks ud i Beijings folkemylder, på sightseeing ved Sommerpaladset og hos de elskelige, men sky Panda-bjørne i Beijings Zoologiske Have.\nDag 4: Tirsdag lagde vi ud med besøg på Den Himmelske Freds Plads, derfra til Den Forbudte By og i fortsættelse heraf til det nærliggende Kulbjerget. Som afslutning på dagen besøgte vi en silkefabrik i det centrale Beijing.\nDag 5: Onsdag begyndte vi på en del af Beijings gamle bymur, som bl.a. rummede en moderne kunstudstilling. Derfra til en virksomhed, som lavede ferskvandsperler. Så gik turen til Trommetårnet og Klokketårnet, inden vi skulle køre med cykelrickshaws ind i en hutong for at spise frokost hos en privat familie. Derfra videre til Beijings nationalstadion, kaldet "Fuglereden", og til det kendte Silkemarked, et stort marked i Beijings centrum. Dagen blev afsluttet med en gourmetmiddag på Da Dong Beijing Duck Restaurant, som serverer en lækkert tilberedt Peking-and mv.\nDag 6: Torsdagens første besøg var på en cloisonnéfabrik. Derfra til Ming-gravene, Åndealléen og Changling. Næste stop var et besøg i en landsby, hvor vi fik lov at kigge indenfor hos to lokale familier. Til sidst videre til Den Kinesiske Mur i Mutianyu, hvor vi tog kabelbanen op, så vi hurtigt kunne møde Muren (sorry, ku' ik' la' vær').\nDag 7: Fredag tog vi først til Beijings største park, Himlens Tempels Park, så Tai Chi-udøvere og dansere i fri udfoldelse. Vi så også Himlens Tempel og det smukke Tempel for God Høst inden vi gik på tehus. Så endnu et marked, Yashow Market, og på helsestudie for at få fodmassage. Videre til Lamatemplet, Yonghegong, med bl.a. en 26 m høj buddhafigur skåret i eet enkelt sammenhængende stykke af duftende sandeltræ.\nDerfra til kunstdistriktet 798, hvor der også blev tid til at fouragere - veltillavede gourmetburgers og et par gode glas sydafrikansk hvidvin - på en trendy, hyggelig, vestligt orienteret, oase ved navn Timezone 8. Så i teatret og se "The Beijing Kung Fu Show", inden vi sluttede dagen af på en koreansk barbeque-restaurant - en kulturoplevelse, som - set med vores øjne - sendte varme tanker tilbage til besøget ved Timezone 8.\nDag 8: Lørdag var vi på egen hånd - uden de andre fra selskabet - og valgte at tage turen til fods til Den Himmelske Freds Plads, som trængte til et gensyn. På tilbagevejen kom vi forbi Beijings Naturhistoriske Museum, hvor man bl.a. kan se forstenet træ. Vores totimers gåtur blev på ca. 10 km. Herefter var det tid til at pakke sammen og flyve hjem. Hjemturen føltes uendelig lang, men foregik planmæssigt og begivenhedsløst.\nBillederne, som vises her på siden, kan ses i større format og i bedre kvalitet sammen med flere andre billeder fra turen i albummet Beijing 2011. Klik på billederne for at se gallerier fra de enkelte dage. Oversigt ses herunder.\nGallerier fra de enkelte dage ...\nDag 8 Folkeliv\nOpdateret: 12. november 2011